als_Latn dik_Latn sag_Latn
Është zyrtarizuar sot “Lëvizja për Shqipëri të Bashkuar”, gjatë një ceremonie të mbajtur në sallën e kuqe në Prishtinë
Organizatorët shpalosen programin politik ku njëkohësisht u përurua edhe libri “Platforma për Shqipëri të Bashkuar” , libër ky i cili parasheh bashkimin e trojeve shqiptare.
Ideatori i Lëvizjes për Shqipëri të Bashkuar njëkohësisht autori i librit, Tahir Veliu tha se në jemi një komb dhe duhet të kemi një qeveri, një shtet dhe një gjuhë, si dhe paraqiti nevojën për t’i bërë ballë shtypjes, asimilimit dhe heshtjes së trojeve shqiptare.
Historiani, Hakif Bajrami tha se mos prezenca e politikanëve as nga Kosova, Shqipëria e Maqedonia në këtë ceremoni, tregon se nuk jemi të gatshëm për Bashkim kombëtar. Ai ka folur edhe për çështjen aktuale të marrëveshjës për demarkacion me Malin e Zi, duke thënë se Kosova nuk ka tokë për t’i falur Malit të Zi
Ndërkohë, Frashër Racaj konsulent i autorit tha se libri “Platforma për Shqipëri të Bashkuar” parasheh bashkimin e trojeve shqiptare në modelin klasik, dhe mohon fuqishëm idenë e bashkimit ose integrimit të shqiptarëve në Bashkimin Evropian.
Ngjarja ka vazhduar me zgjedhjen e kryetarit dhe Këshillit Nismëtar të LSHB-së, ku në krye të kësaj lëvizje u emërua vet ideatori i saj, Tahir Veliu.
als_Latn als_Latn als_Latn als_Latn als_Latn als_Latn